
Narvas Uusküla tänav 4 hoones asuvate mitteeluruumide M1
tasuta kasutamise lepingu tähtaja kehtestamine 
(mittetulundusühing NOORSOO ASSOTSIATSIOON KIIRUS)
1. ASJAOLUD JA MENETLUSE KÄIK

Narva Linnavalitsusele laekus taotlus mittetulundusühingult NOORSOO ASSOTSIATSIOON KIIRUS, registrikood 80137960, juhatuse liige Andrei Stolfat, milles palutakse kehtestada mittetulundusühingule 29.12.2011. a äriruumi tasuta kasutamise lepingu nr 1/596-T  kehtivusajaks 5 aastat.

Mittetulundusühing NOORSOO ASSOTSIATSIOON KIIRUS kasutab 29.12.2011. a äriruumi tasuta kasutamise lepingu nr 1/596-T alusel Narvas Uusküla tänav 4 elamu 1. korrusel asuvaid mitteeluruume M1 üldpinnaga 116,6 m². Lepingu kehtivus on kuni 30.11.2016. a.
Linnavara kasutatakse kontori ning autoklassina.
Alates 2010. aastast MTÜ NOORSOO ASSOTSIATSIOON KIIRUS on Töötukassa partner, kes pakub töötutele ja koondamisteateid saanud töötajatele erialast täiendkoolitust, mis aitab uut tööd leida.

Taotlust põhjendatakse sellega, et Mittetulundusühing NOORSOO ASSOTSIATSIOON KIIRUS kavatseb teha ruumide remondi.
Mittetulundusühingu NOORSOO ASSOTSIATSIOON KIIRUS taotlust arutati Narva Linnavalitsuse linnavarakomisjoni koosolekul 19.11.2014. a (protokoll nr 14) ning otsustati:
1. Kehtestada Mittetulundusühingule NOORSOO ASSOTSIATSIOON KIIRUS, registrikood 80137960, Narvas Uusküla tänav 4 elamu 1. korrusel asuvate mitteeluruumide M1 üldpindalaga 116,6 m²  29.12.2011. a sõlmitud äriruumi tasuta kasutamise lepingu nr 1/596-T  kehtivusajaks 31.12.2019. a.

2. Narva Linna Arenduse ja Ökonoomika Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005.a määruse nr 14/52 “Linnavara kasutusse andmise korra” (muudetud Narva Linnavolikogu 17.01.2008 määrusega nr 4) (edaspidi Kord) punkti 60 kohaselt kasutusse andja ja kasutaja eelneval kokkuleppel võib kasutuslepingut pikendada ainult sellise kasutajaga, kes on nõuetekohaselt täitnud kasutuslepingu tingimusi juhul, kui lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel (p. 60.1); kui on ilmne, et vara kasutamisest muul viisil ei nähtu linnale olulise kasumi saamist (p.60.2); kasutaja on kavandanud investeerida kasutatavasse varasse remondi teostamise või vara renoveerimise teel (p.60.3). Lõplik otsustus kasutuslepingu pikendamise kohta võetakse vastu tähtajalise lepingu sõlmimisel Korra punkti 5 sätestatud juhtudel. 

Korra punktide 5, 5.1, 5.1.2 kohaselt otsuse kinnisasjade kasutusse andmise kohta võtab vastu linnavalitsus juhul, kui kinnisasi antakse kasutusse tähtajaga 1 (üks) aasta või rohkem, kuid mitte kauemaks  kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord”  (muudetud Narva Linnavolikogu 21.02.2013 määrusega nr 4) punktide 7.2 ja 7.2.3 alusel võib linnavara mittetulundusühingutele tasuta kasutusse anda tähtajaga kuni 5 aastat linnavalitsuse korraldusega.

3.  OTSUS

3.1.  Kehtestada Mittetulundusühingule NOORSOO ASSOTSIATSIOON KIIRUS, registrikood 80137960, Narvas Uusküla tänav 4 elamu 1. korrusel asuvate mitteeluruumide M1 üldpindalaga 116,6 m² 29.12.2011. a sõlmitud äriruumi tasuta kasutamise lepingu nr 1/596-T kehtivusajaks 31.12.2019. a.

3.2.  Narva Linna Arenduse ja Ökonoomika Ametil  teha korralduse punktis 3.1 nimetatud äriruumi tasuta kasutamise lepingus vastav muudatus.
4. RAKENDUSSÄTTED

4.1. Narva Linna Arenduse ja Ökonoomika Ametil teha korraldus teatavaks mittetulundusühingule NOORSOO ASSOTSIATSIOON KIIRUS.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

